钦定古今图书集成/方舆汇编/职方典/第1465卷 > 陵墓附
## 钦定古今图书集成/方舆汇编/职方典/第1465卷 > 陵墓附

本府。〈昆明县附郭。〉

汉使臣墓　在进耳山，姓名不传。

隋爨王墓　，在城东十五里。传有碑，题曰《昆明隋西爨王之碑》。成都闾丘均撰文，洛阳贾馀绚书丹云。

唐河东刺史王求仁墓　在废三泊县南二十里，有碑铭，岁久剥蚀。

元梁王墓　有二：一在府西进耳山，王名“孛罗。” 一在安宁州平顶山。

咸阳王赛典赤墓　在府北。赛典赤，元云南行省平章，德政甚多，及卒，百姓巷哭交阯。王感其德，遣使者十二人齐衰为文致祭。其文有“生我育我，慈父慈母” 之语。

明赠学士王袆墓　在府东二里地藏寺右。后袆，金华义乌人。洪武五年，以翰林待制招谕云南，危言正色，责以大义，为元遗孽梁王所害。正统间，赠翰林学士，谥“忠文” ，立祠祀焉。

都督沐璘墓　在府西北十馀里普吉村。都御史李纯墓　，在府西玉案山。

赠兵部侍郎孙清愍继鲁墓　在府城北。继鲁以山西巡抚都御史卒，葬于此。隆庆初，奉敕修。赠兵部侍郎，谥“清愍。”

光禄少卿施昱墓　在府西十五里朝宗山。赠刑部尚书严暠墓　、赠刑部尚书严锳墓俱在府东六里归化寺前。

吏部尚书严恭肃公清墓　在府东北羊肠村后山。

都御史朱运昌墓　在府东十里麦冲山。兵部尚书傅忠壮宗龙墓　，在府城西十里棋盘山下。

巡抚四川副都御史马干墓　在普吉村。云南道御史封礼墓　在府东三十五里向华哨。

南京广西道御史李宗泗墓　在松华坝熊箐山。

浙江布政使郭斗墓　，在府西门外银锭山。广西布政朱思明墓　，在金马寺后山。

礼科给事方矩墓　在商山寺后，有忠臣、孝子、节妇碑。《坊表》今废。

刑部员外李宗儒墓　在进耳山。

嵩明州

赠刑部尚书谥忠节吴云墓　在州东秀崧山呈贡县。

参将沐详墓　在县东南十里洛龙河。弘治十一年葬。

安宁州

《赠吏部尚书杨情墓》：

赠吏部尚书杨福山墓　俱在州太保山。都御史张素墓　在州西二十里巃嵷山。罗青冢　在州西罗青山。

罗白冢　在州东大凹甸山上。

昆阳州

铜仁知府李资坤墓　在冠盖山。

茂州知州李闻馨墓　在天马山。

庐江县训导李兆旗靖忠墓　在冠盖山。有“州守陈灴《墓表》。”

孝子杜惟乔墓　在城西一里。

孝子安如磐墓　在凤仪山麓。

节妇杨氏墓　在三台山，有知州唐之柏《碑记》。“节妇” 洪氏墓　在王家大山。